鐘

鐘，是掏來看時間其機器。

鐘錶經常使內機其大嫩來區別。一般來講，鐘機芯直徑一般大於50mm，厚度一般大於12mm。經常放敆一定其所在使。現代有小型其鐘，也有著小型鐘其機芯外兜裝上鐘其外殼其。現代鐘其原動力有機械力共電力兩種。
字源
鐘茲蜀萆字，原來是指蜀種樂器。舊底暝晡分五更，每蜀更就拍蜀下鐘。故此最遲著唐朝，鐘就有看時間其功能了。
生產
1950年代，著中國大陸，國家部門投入野価錢，來發展鐘錶工業。之後中國改革開放，故加經濟其全球化發展，都帶乞中國大陸其鐘錶業商機。1950年代開始，中國大陸鐘錶業經歷總款其階段：趁進料組裝，遘做外觀件，遘開發產品，遘創立品牌。遘21世紀起頭，形成了配套齊全其鐘錶製造工業，除高端機芯外其所有零配件都會加工生產。

分類:物理